I Lindholm Bokseklub har man i de seneste år oplevet, at boksere med kun få års erfaring kan drive det til noget. - Mange motionister formår faktisk at nå langt, selv om de kun har trænet i kort tid, fortæller træner i Lindholm Bokseklub, Henrik Koldby. Selv om mange af de nye boksere langt fra har den samme rutine, som de der er vokset op i ringen, så er det på ingen måde en knock-out for at kunne konkurrere på højere niveau. - Det er en del af tidsånden i øjeblikket, at man skal flytte sine grænser hele tiden. Og mange af dem der får smag for boksning kan slet ikke få nok, når først de er kommet i gang, og viljen er altså vigtigere end erfaringen, når du står ansigt til ansigt med din modstander i ringen, siger Henrik Koldby.

Opsummering:
Det er ikke en nødvendighed at have bokset hele sit liv for at vinde mesterskaber.